**รายงานการประชุมสภาเทศบาลตำบลวังชัย**

**สมัยสามัญ สมัยแรก ประจำปี พ.ศ. 2561**

**วันที่ 15 มีนาคม พ.ศ. 2561**

**เวลา 10.00 น.**

**ณ ห้องประชุมเทศบาลตำบลวังชัย**

|  |  |  |  |
| --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ/หมายเหตุ** |
| 1 | นายมนัส แก้วจันทร์ | ประธานสภาเทศบาลตำบลวังชัย | มนัส แก้วจันทร์ |
| 2 | นายกิตติ คำแก่นคูณ | นายกเทศมนตรีตำบลวังชัย | กิตติ คำแก่นคูณ |
| 3 | ว่าที่ร้อยตรีสมพงษ์ คำแก่นคูณ | รองนายกเทศมนตรีตำบลวังชัย | สมพงษ์ คำแก่นคูณ |
| 4 | นางบงกชรัตน์ บัวทอง | รองประธานสภาเทศบาลตำบลวังชัย | บงกชรัตน์ บัวทอง |
| 5 | นางสมจิตร์ พินิจมนตรี | สมาชิกสภาเทศบาลตำบลวังชัย | สมจิตร์ พินิจมนตรี |
| 6 | นายธนาเดช สงวนความดี | สมาชิกสภาเทศบาลตำบลวังชัย | ธนาเดข สงวนความดี |
| 7 | นายสนอง แสงสุรินทร์ | สมาชิกสภาเทศบาลตำบลวังชัย | สนอง แสงสุรินทร์ |
| 8 | นางสาวฉวีวรรณ์ รัตนปัญญา | สมาชิกสภาเทศบาลตำบลวังชัย | ฉวีวรรณ์ รัตนปัญญา |
| 9 | นายชนะ เย็นสบาย | สมาชิกสภาเทศบาลตำบลวังชัย | ชนะ เย็นสบาย |
| 10 | นายวิษณุ แซ่คู | สมาชิกสภาเทศบาลตำบลวังชัย | วิษณุ แซ่คู |
| 11 | นายทองดี ศรีอุทา | สมาชิกสภาเทศบาลตำบลวังชัย | ทองดี ศรีอุทา |
| 12 | นายชินวัตร ประคองทรัพย์ | สมาชิกสภาเทศบาลตำบลวังชัย | ชินวัตร ประคองทรัพย์ |
| 13 | นายเอกพล วรแสน | สมาชิกสภาเทศบาลตำบลวังชัย | เอกพล วรแสน |
| 14 | นางสาวนันท์วภัส ปิติสิวะพัฒน์ | เลขานุการ/ปลัดเทศบาลตำบลวังชัย | นันท์วภัส ปิติสิวะพัฒน์ |
|  | **ผู้เข้าร่วมประชุม** |  |  |
| 1 | นางเข็มเพชร พูลสงวน | ผู้อำนวยการกองคลัง | เข็มเพชร พูลสงวน |
| 2 | นายวราพงษ์ จันดาอ่อน | ผู้อำนวยการกองช่าง | วราพงษ์ จันดาอ่อน |
| 3 | นางธิราวัลย์ จันดาอ่อน | หัวหน้าสำนักปลัดเทศบาล | ธิราวัลย์ จันดาอ่อน |
| 4 | นางสาวพัชรี พงษ์ภักดี | ผู้อำนวยการกองการศึกษา | พัชรี พงษ์ภักดี |
| 5 | นางสุบรรณ จอมทอง | เจ้าพนักงานธุรการ | สุบรรณ จอมทอง |
| 6 | นางวารณี ปีกกลาง | ผอ.กองสาธารณสุขฯ | วารณี ปีกกลาง |
| 7 | นางสุขใจ สิริจงวัฒนา | หัวหน้าฝ่ายปกครอง | สุขใจ สิริจงวัฒนา |
| 8 | นางสาวจันทิมา เกษมสุข | หัวหน้าฝ่ายพัฒนารายได้ | จันทิมา เกษมสุข |
| 9 | นางสาวรัศมี กลางหล้า | นักพัฒนาชุมชน | รัศมี กลางหล้า |
| 10 | นางสาวณัฎยา บัวทอง | นักทรัพยากรบุคคล | ณัฎยา บัวทอง |

**- 2 -**

|  |  |  |  |
| --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ/หมายเหตุ** |
| 11 | นายวัชรวิกรม วงกลาง | นายช่างโยธา | วัชรวิกรม วงกลาง |
| 12 | นายสุริยันต์ โน๊ตศิริ | นายช่างโยธา | สุริยันต์ โน๊ตศิริ |
| 13 | นายณัฐพงษ์ แก้วบุญเรือง | นักวิเคราะห์นโยบายและแผน | ณัฐพงษ์ แก้วบุญเรือง |
| 14 | นาวสาวเชิญชม ชาติขยัน | เจ้าพนักงานจัดเก็บรายได้ | เชิญชม ชาติขยัน |
| 15 | นางพูลทรัพย์ กล้าหาญ | นักการ | พูลทรัพย์ กล้าหาญ |
| 16 | นางอรวีร์ จำปาจูม | ผู้ช่วยเจ้าหน้าที่ธุรการ | อรวีร์ จำปาจูม |
| 17 | นายไพรวัลย์ พลไชยมาตย์ | พนักงานขับรถยนต์ | ไพรวัลย์ พลไชยมาตย์ |
| 18 | นางสาวขัตติยา ทองเมือง | พนักงานจ้างทั่วไป | ขัตติยา ทองเมือง |
| 19 | นางสาววิภาพร โคตรสงคราม | พนักงานจ้างทั่วไป | วิภาพร โคตรสงคราม |

**ผู้ขาดการประชุม** นางสาวฉัทธณา ทรนงค์ สมาชิกสภาเทศบาล

 เมื่อที่ประชุมพร้อมแล้ว นางสาวนันท์วภัส ปิติสิวะพัฒน์ ปลัดเทศบาล/เลขานุการสภาเทศบาลเรียนเชิญท่านประธานสภาเทศบาล จุดธูปเทียนบูชาพระรัตนตรัย และสวดมนต์ไว้พระพร้อมกัน เสร็จแล้ว ประธานกล่าวเปิดประชุมสภาเทศบาล การดำเนินการตามระเบียบวาระการประชุม

**นายมนัส แก้วจันทร์** เรียนนายกเทศมนตรี รองนายกเทศมนตรี ท่านที่ปรึกษานายกเทศมนตรี**ประธานสภาเทศบาล** สมาชิกสภาเทศบาลตำบลวังชัยที่เคารพทุกท่าน สำหรับวันนี้เป็นการ ประชุมสภาเทศบาลตำบลวังชัย สมัยสามัญ สมัยแรก ประจำปี พ.ศ. 2561 วันที่ 15 มีนาคม พ.ศ. 2561 เวลา 10.00 น. ณ ห้องประชุมเทศบาลตำบลวังชัย ซึ่งในขณะนี้มีสมาชิกสภาเทศบาลตำบลวังชัยเข้าประชุมทั้งหมด 11 ท่าน นะครับ ครบองค์ประชุม ผมขอเข้าสู่ระเบียบวาระการประชุม นะครับ

**ระเบียบวาระที่ 1 เรื่อง ประธานแจ้งให้ที่ประชุมทราบ**

**นายมนัส แก้วจันทร์** เรื่องแรกเป็นเรื่องของการประกาศใช้แผนพัฒนาเทศบาล 4 ปี โดยแผน

**ประธานสภาเทศบาล** ดังกล่าวจะใช้ในปี 2561 - 2564 นะครับ ซึ่งแผนพัฒนา 4 ปี ที่ได้จัด พิมพ์และมอบให้ท่านเล่มสีแดงที่วางอยู่บนโต๊ะของแต่ละท่าน นั้นก็คือ

แผนพัฒนาเทศบาลตำบลวังชัย ซึ่งได้ประกาศใช้ในปี 2561 - 2564 นะครับ และอีกเล่มสีม่วงนะครับ

**- 3 -**

แจ้งให้ท่านทั้งหลายได้ทราบว่าเป็นแผนดำเนินงานนะครับ ประจำปีงบประมาณ พ.ศ. 2561 นะครับ ถ้าท่านได้รับท่านก็ได้ดูว่าเรามีโครงการแล้วหรือมีอะไรที่จะทำในปี 2561 บ้างนะครับ ก็จะอยู่ใน เล่มสีม่วงนะครับที่วางอยู่บนโต๊ะของแต่ละท่านนะครับ เรื่องต่อไปขออนุญาตประชาสัมพันธ์และก็เรียนเชิญท่านคณะผู้บริหาร

ท่านสมาชิกสภาเทศบาล ข้าราชการเจ้าหน้าที่ ตลอดจนพี่น้องประชาชนนะครับ ว่าวันที่ 11 เมษายน 2561 ที่จะถึงนะครับ เทศบาลตำบลวังชัย จะจัดให้มีการมอบเบี้ยยังชีพผู้พิการ ผู้สูงอายุและก็มีกิจกรรมรดน้ำดำหัวนะครับ เนื่องในประเพณีเทศกาลสงกรานต์ประจำปี 2561 ซึ่งเป็นการร่วมสืบสานอนุรักษ์และก็รักษาไว้ซึ่งวัฒนธรรม ประเพณีอันดีงามของพวกเราชาวไทยนะครับ โดยเฉพาะอย่างยิ่ง วันสงกรานต์นั้นถือว่าเป็นวันขึ้นปีใหม่นะครับ เป็นการเริ่มต้นสิ่งดี ๆ นะครับ ของพวกเราชาวไทยก็ขออนุญาตประชาสัมพันธ์และก็เรียนเชิญทุกท่านร่วมกิจกรรมดังกล่าว โดยพร้อมเพรียงนะครับ เรื่องต่อไปขออนุญาตแจ้งให้ท่านทั้งหลายได้ทราบว่าขณะนี้ เรามีพนักงานเทศบาลมาบรรจุใหม่ ในตำแหน่งเจ้าพนักงานธุรการปฏิบัติงาน ซึ่งปฏิบัติหน้าที่ ที่กองสาธารณสุขและสิ่งแวดล้อม เทศบาลตำบลวังชัยนะครับ ก็คือ นางสาวเชิญชม ชาติขยัน นะครับ ท่านนั่งอยู่ด้านหลังครับ ก็ยินดีต้อนรับท่านเข้าสู่เทศบาลตำบลวังชัย นะครับ ก็ขอให้ท่านได้ทำงานอย่างเต็มที่ช่วยร่วมมือและก็นำพาเทศบาลของเราร่วมกับคณะผู้บริหารนะครับและก็คณะสมาชิกสภาเทศบาลให้เทศบาลวังชัยของเราก้าวหน้าต่อไปยิ่ง ๆ ขึ้นไปครับ ยินดีต้อนรับนะครับ ขอเข้าสู่ระเบียบวาระที่ 2 นะครับ

**ระเบียบวาระที่ 2 เรื่องรับรองรายงานการประชุมสภาเทศบาลตำบลวังชัย สมัยวิสามัญ สมัยที่ 3 ครั้งที่ 1 ประจำปี 2560 เมื่อวันที่ 28 ธันวาคม 2560**

**นายมนัส แก้วจันทร์** เรื่องรับรองรายงานการประชุมสภาเทศบาลตำบลวังชัย สมัยวิสามัญ สมัยที่ 3

**ประธานสภาเทศบาล** ครั้งที่ 1 ประจำปี พ.ศ. 2560 ซึ่งได้ประชุมเมื่อวันที่ 28 ธันวาคม 2560

 ท่านสมาชิกท่านใดหรือคณะผู้บริหารต้องการที่จะแก้ไขในส่วนที่เป็นคำพูดของท่านขอให้ได้ตรวจดูรายงานการประชุมนะครับ ถ้าท่านใดต้องการแก้ไขเรียนเชิญ นะครับ มีหรือไม่ครับ ถ้าไม่มีผมจะขอมติที่ประชุมนะครับ ท่านสมาชิกสภาเทศบาลท่านใดเห็นชอบและรับรองรายงานการประชุม สมัยวิสามัญ สมัยที่ 3 ครั้งที่ 1 ประจำปี 2560 โปรดยกมือขึ้นครับ มีสมาชิกสภาเทศบาลเห็นชอบและรับรองรายงานการประชุมทั้งหมด 10 ท่าน นะครับ ต่อไปขอเข้าสู่ระเบียบวาระที่ 3 นะครับ

**ระเบียบวาระที่ 3 เรื่อง กำหนดสมัยประชุมสภาเทศบาล สมัยสามัญ ประจำปี 2561 และ กำหนดสมัยประชุมสภาเทศบาล สมัยแรก ประจำปี 2562**

**นายมนัส แก้วจันทร์** เรื่อง กำหนดสมัยประชุมสภาเทศบาล สมัยสามัญ ประจำปี 2561 และกำหนด**ประธานสาภาเทศบาล** สมัยประชุมสภาเทศบาล สมัยแรก ประจำปี 2562 เรียนเชิญท่านสมาชิกสภา

 เทศบาล เรียนเชิญครับ เรียนเชิญท่าน สท.สนอง แสงสุรินทร์ ครับ

**- 4 -**

**นายสนอง แสงสุรินทร์** กราบเรียนท่านประธานสภาเทศบาล ท่านผู้บริหาร ท่านสมาชิกสภา

**สมาขิกสภาเทศบาล** ผู้ทรงเกียรติ ผมขอเสนอสมัยประชุมสภาเทศบาลตำบลวังชัย ประจำปี

 พ.ศ. 2561 ดังนี้นะครับ สมัยสามัญ สมัยแรก ประจำปี 2561 เริ่มตั้งแต่วันที่ 15 มกราคม 2561 เป็นต้นไป มีกำหนดไม่เกิน 30 วัน สมัยสามัญ สมัยที่ 2 ประจำปี 2561 เริ่มตั้งแต่วันที่ 18 เมษายน 2561 เป็นต้นไป มีกำหนดไม่เกิน 30 วัน สมัยสามัญ สมัยที่ 3 ประจำปี 2561 เริ่มตั้งแต่วันที่ 6 สิงหาคม 2561 เป็นต้นไป มีกำหนด ไม่เกิน 30 วัน สมัยสามัญ สมัยที่ 4 ประจำปี 2561 เริ่มตั้งแต่วันที่ 3 ธันวาคม 2561 เป็นต้นไป มีกำหนดไม่เกิน 30 วัน และกำหนดสมัยประชุมสภาเทศบาลสมัยสามัญ สมัยแรก ประจำปี 2562 เริ่มตั้งแต่วันที่ 21 มกราคม 2562 เป็นต้นไป มีกำหนดไม่เกิน 30 วัน

**นายมนัส แก้วจันทร์** ขอผู้รับรองด้วยครับ มีผู้รับรองถูกต้องนะครับ มีท่านใดเสนอเป็นอย่างอื่น

**ประธานสภาเทศบาล** หรือไม่ เรียนเชิญนะครับ ถ้าไม่มี ก็ถือตามที่ท่าน สท.สนอง แสงสุรินทร์

 ได้เสนอกำหนดสมัยประชุมสภาเทศบาลตำบลวังชัย ประจำปี 2561

นะครับ ตามที่ท่านเสนอมานะครับ สมัยสามัญ สมัยแรก ประจำปี 2561 เริ่มตั้งแต่วันที่ 15 มกราคม พ.ศ. 2561 มีกำหนดไม่เกิน 30 วัน ซึ่งเรากำหนดไว้แล้วนะครับ สมัยสามัญ สมัยที่ 2 ประจำปี 2561 เริ่มตั้งแต่วันที่ 18 เมษายน 2561 เป็นต้นไป มีกำหนดไม่เกิน 30 วัน สมัยสามัญ สมัยที่ 3 ประจำปี 2561 เริ่มตั้งแต่วันที่ 6 สิงหาคม 2561 เป็นต้นไป มีกำหนดไม่เกิน 30 วัน สมัยสามัญ สมัยที่ 4 ประจำปี 2561 เริ่มตั้งแต่วันที่ 3 ธันวาคม 2561 เป็นต้นไป มีกำหนดไม่เกิน 30 วัน และกำหนดสมัยประชุมสภาเทศบาล สมัยสามัญ สมัยแรก ประจำปี 2562 เริ่มตั้งแต่วันที่ 21 มกราคม พ.ศ. 2562 เป็นต้นไป มีกำหนดไม่เกิน 30 วัน ถ้าไม่มีท่านใดเสนอเป็นอย่างอื่น ก็ถือเอาตามที่ท่าน สท.สนอง แสงสุรินทร์ เสนอมาตามนี้นะครับ ต่อไปขอเข้าสู่ระเบียบวาระที่ 4 นะครับ

**ระเบียบวาระที่ 4 ญัตติที่ 1/2561 เรื่อง ขอความเห็นชอบและอนุมัติโอนงบประมาณรายจ่ายประจำปีงบประมาณ พ.ศ. 2561**

**นายมนัส แก้วจันทร์** ญัตติที่ 1/2561 เรื่อง ขอความเห็นชอบและอนุมัติโอนเงินงบประมาณ

**ประธานสภาเทศบาล** รายจ่ายประจำปีงบประมาณ 2561 เรียนเชิญคณะผู้บริหารครับ

**นายกิตติ คำแก่นคูณ** ญัตติที่ 1/2561 วันที่ 8 มีนาคม 2561 เรื่อง ขอรับความเห็นชอบและ

**นายกเทศมนตรี**  อนุมัติให้โอนเงินงบประมาณรายจ่ายประจำปีงบประมาณ พ.ศ. 2561 เรียน ท่านประธานสภาเทศบาลตำบลวังชัย ด้วยเทศบาลตำบลวังชัย มี

**- 5 -**

ความประสงค์จะขอรับความเห็นชอบและอนุมัติโอนเงินงบประมาณรายจ่าย ประจำปีงบประมาณ พ.ศ. 2561 ในหมวดค่าครุภัณฑ์ที่ดินและสิ่งก่อสร้าง โดยมีหลักการและเหตุผลดังต่อไปนี้

**หลักการ** ขอโอนเงินงบประมาณรายจ่ายประจำปีงบประมาณ พ.ศ. 2561 รายละเอียดดังนี้

**โอนเพิ่ม สำนักปลัดเทศบาล แผนงานบริหารทั่วไป** / **งานบริหารทั่วไป หมวดค่าตอบแทนใช้สอยและวัสดุ ประเภทค่าวัสดุ รายการ 1. ค่าวัสดุสำนักงาน**  ตั้งไว้ 100,000.- บาท ใช้ไป 72,959.- บาท คงเหลือ 27,041.- บาท โอนเพิ่ม จำนวน 50,000.- บาท รวมเป็นเงินทั้งสิ้น 77,041.- บาท

เพื่อจ่ายเป็นค่าจัดซื้อวัสดุต่าง ๆ ที่จำเป็นต้องใช้ในสำนักงาน เช่น กระดาษ หมึกพิมพ์เอกสาร ดินสอ ยางลบ ปากกา สมุด เครื่องเขียนแบบพิมพ์ กระดาษพิมพ์งานทะเบียนราษฎร์ และวัสดุสำนักงานอื่น ๆ

ที่จำเป็น **2. หมวดเงินอุดหนุน ประเภท เงินอุดหนุนส่วนราชการ โอนเพิ่ม จำนวน 35,000.- บาท รายการ** เงินอุดหนุนโครงการสนับสนุนการร่วมในการการช่วยเหลือประชาชนขององค์กรปกครองส่วนท้องถิ่น เพื่อใช้เป็น “สถานที่กลาง” สำหรับองค์กรปกครองส่วนท้องถิ่นในเขตพื้นที่อำเภอน้ำพอง

จำนวนเงิน 35,000.- บาท เพื่อจ่ายเป็นเงินอุดหนุนสนับสนุนโครงการของอำเภอน้ำพองตามระเบียบกระทรวงมหาดไทย ว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วนท้องถิ่น พ.ศ. 2560 และตามหนังสือด่วนที่สุดที่ ขก 0023.13/3956 ลงวันที่ 13 ธันวาคม 2560 เรื่อง แนวทางการดำเนินการตามระเบียบกระทรวงมหาดไทยว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วนท้องถิ่น พ.ศ. 2560 **แผนงานงบกลาง งานงบกลาง 1. ประเภท งบกลาง รายการ เงินสำรองจ่าย** ตั้งไว้ 120,960.- บาท ใช้ไป 59,240.- บาท คงเหลือ 61,720.- บาท โอนเพิ่ม 140,969.- บาท รวมเป็นเงินงบประมาณทั้งสิ้น 202,689.- บาท

 **กองสาธารณสุขและสิ่งแวดล้อม แผนงานสาธารณสุข / งานบริหารทั่วไปเกี่ยวกับสาธารณสุข 1. หมวดค่าตอบแทนใช้สอยและวัสดุ**

**ประเภทค่าใช้สอย** **ประเภท - รายจ่ายเพื่อให้ได้มาซึ่งบริการ ตั้งเป็นรายการใหม่ จำนวน 1,131.- บาท**

**รายการ** โครงการสำรวจข้อมูลจำนวนสัตว์และขึ้นทะเบียนสัตว์ตามโครงการสัตว์ปลอดโรค คนปลอดภัยจากโรคพิษสุนัขบ้า ตามปณิธาน ศ.ดร.สมเด็จพระเจ้าลูกเธอ เจ้าฟ้าจุฬาภรณ์วลัยลักษณ์อัครราชกุมารี ตั้งไว้ 1,131.- บาท ปฏิบัติตามหนังสือจังหวัดขอนแก่น ที่ ขก 0023.5/888 ลงวันที่ 10 มกราคม พ.ศ.2561 เรื่อง การจัดสรรงบประมาณรายจ่ายประจำปีงบประมาณ พ.ศ. 2561 หมวดเงินอุดหนุนทั่วไป

เงินอุดหนุนสำหรับสำรวจข้อมูลจำนวนสัตว์และขึ้นทะเบียนสัตว์ตามโครงการสัตว์ปลอดโรค

**- 6 -**

คนปลอดภัยจากโรคพิษสุนัขบ้า ตามปณิธาน ศ.ดร.สมเด็จพระเจ้าลูกเธอ เจ้าฟ้าจุฬาภรณ์วลัยลักษณ์ อัครราชกุมารี หนังสือกรมส่งเสริมการปกครองท้องถิ่น ด่วนที่สุดที่ 0810.5/ว1745 ลงวันที่ 31 สิงหาคม 2560 เรื่อง ซักซ้อมแนวทางการตั้งงบประมาณรายจ่ายประจำปีงบประมาณ พ.ศ. 2561 เงินอุดหนุนทั่วไปด้านสาธารณสุขขององค์กรปกครองส่วนท้องถิ่น และหนังสืออำเภอน้ำพอง ด่วนที่สุดที่ 0023.13/403 ลงวันที่ 26 มกราคม 2561 เรื่อง แนวทางการดำเนินโครงการพระราชดำริด้านสาธารณสุขเพิ่มเติม **ประเภทค่าใช้สอย**  **ประเภท รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่าย หมวดอื่น ๆ รายการ** โครงการจัดซื้อถังขยะเพื่อรองรับขยะมูลฝอยในชุมชน ตั้งไว้ 100,000.- บาท ใช้ไปจำนวน 98,600.- บาท คงเหลือ 1,400.- บาท โอนเพิ่ม 100,000.- บาท รวมเป็นเงินทั้งสิ้น จำนวน 101,400.- บาท เพื่อใช้ในการจัดซื้อถังขยะเพื่อรองรับขยะมูลฝอยในชุมชน ทดแทนถังขยะ ที่ชำรุดเสียหายหรือจากการร้องขอของประชาชน **2. หมวดเงินอุดหนุน** รายการ เงินอุดหนุนสำหรับการดำเนินงานตามแนวทางโครงการพระราชดำริด้านสาธารณสุข ตั้งเป็นรายการใหม่ จำนวน 300,000.- บาท เพื่อจัดสรรให้คณะกรรมการหมู่บ้าน / ชุมชน จัดทำโครงการตามพระราชดำริด้านสาธารณสุข โดยจัดทำโครงการขอรับงบประมาณจากองค์กรปกครองส่วนท้องถิ่น ทั้งนี้ ต้องผ่านประชาคมของชุมชน/หมู่บ้าน ให้มีความเหมาะสมกับปัญหาและบริบทของพื้นที่ชุมชน/หมู่บ้านโดยถือปฏิบัติตามระเบียบกระทรวงมหาดไทยว่าด้วยเงินอุดหนุนขององค์กรปกครองส่วนท้องถิ่น พ.ศ.2559 และหนังสืออำเภอน้ำพอง ด่วนที่สุดที่ 0023.13/403 ลงวันที่ 26 มกราคม 2561 เรื่อง แนวทางการดำเนินโครงการพระราชดำริด้านสาธารณสุขเพิ่มเติม **กองช่าง แผนงานเคหะและชุมชน / งานบริหารทั่วไปเกี่ยวกับเคหะและชุมชน**

**1.หมวดค่าตอบแทนใช้สอยและวัสดุ ประเภท ค่าวัสดุ** **รายการ** ค่าวัสดุก่อสร้าง ตั้งไว้ 150,000.- บาท

ใช้ไป 24,780.- บาท คงแหลือ 125,220.- บาท โอนเพิ่ม 100,000.- บาท รวมเป็นงบประมาณทั้งสิ้น 225,220.- บาท เพื่อจ่ายเป็นค่าวัสดุก่อสร้าง เช่น เหล็กรูปพรรณ เหล็กก่อสร้าง ปูนซีเมนต์ ทราย หิน อิฐ หรือซีเมนต์บล็อก กระเบื้อง ตะปู จอบ เสียม สี น้ำยาเคลือบต่าง ๆ วัสดุก่อสร้างทุกชนิด ท่อต่าง ๆ และอื่น ๆ ที่เกี่ยวข้องและจำเป็น

**2. หมวดค่าครุภัณฑ์ที่ดินและสิ่งก่อสร้าง**

 **2.1 ประเภท ค่าครุภัณฑ์ ตั้งเป็นรายจ่ายใหม่ จำนวน 300,000.- บาท**

**-7 -**

 **2.1.1 ค่าจัดซื้อซุ้มเฉลิมพระเกียรติพระบรมสาทิสลักษณ์พระเจ้าอยู่หัวมหาวชิราลงกรณ**

**บดินทรเทพยวรางกูร และพระบรมวงศานุวงศ์ ตั้งไว้จำนวน 300,000.- บาท** เพื่อจัดซื้อซุ้มเฉลิม พระเกียรติพระเจ้าอยู่หัวมหาวชิราลงกรณ บดินทรเทพยวรางกูล เป็นการถวายความจงรักภักดีต่อพระเจ้าอยู่หัว และเทิดทูนสถาบันพระมหากษัตริย์ มีรายละเอียดดังนี้

 1) กรอบไฟเบอร์ลายไทยสีทอง ขนาด 1.75 x 3 เมตร 3 กรอบ

 2) ฐานเหล็กสีทอง กว้าง 0.50 เมตร สูง 1.20 เมตร ยาว 8 เมตร พร้อมเหล็ก

ค้ำยันและบันไดด้านหลังซุ้ม

 3) พานพุ่มขนาดเล็ก เงิน ทอง ไฟเบอร์ 1 คู่

 4) พานพุ่มขนาดใหญ่ เงิน ทอง ไฟเบอร์ 1 คู่

 5) ตราสัญลักษณ์ ภ.ป.ร. ไฟเบอร์กลาส ขนาดกว้าง 0.65 เมตร ยาว 0.95 เมตร

 6) ตราสัญลักษณ์ ส.ก. ไฟเบอร์กลาส ขนาดกว้าง 0.37 เมตร ยาว 1 เมตร

 7) ตราสัญลักษณ์ ว.ป.ร. ไฟเบอร์กลาส ขนาดกว้าง 0.60 เมตร ยาว 1 เมตร

 8) ครุฑไฟเบอร์กลาส ขนาด 0.55 x 0.50 เมตร จำนวน 3 ตัว

 9) พระบรมฉายาลักษณ์สมเด็จพระเจ้าอยู่หัวมหาวิชิราลงกรณบดินทรเทพยวรางกูร พระบาทสมเด็จพระปรมินทรมหาภูมิพลอดุลยเดช และพระนางเจ้าสิริกิตติ์พระราชินีในรัชกาลที่ 9 แบบพิมพ์อิงเจ็ท out door ลงบน PVC ไวนิล ขนาด 1.20 x 2.40 เมตร รวม 3 แผ่น

10.) ความกว้างของซุ้ม 8 x 5.20 เมตร

 11) ป้ายเสด็จสู่สวรรคาลัย ไฟเบอร์กลาส 1 ป้าย

 12) ป้ายทรงพระเจริญ ไฟเบอร์กลาส 2 ป้าย

 13.) หน่วยงาน “เทศบาลตำบลวังชัย” สติ๊กเกอร์ติดบนแผ่นอะคิลิค

 14) ความสูงจากพื้นถึงยอด 5.20 เมตร ตามแบบแปลนแผนผังเทศบาลตำบลวังชัย

เลขที่ 14/2561

 **2.2 ประเภท ค่าที่ดินและสิ่งก่อสร้าง** ตั้งเป็นรายจ่ายใหม่ จำนวน 554,000.- บาท แยกเป็น

  **2.2.1** ค่าก่อสร้างเทลานคอนกรีตเสริมเหล็กซอยสมบูรณ์ ตั้งเป็นรายการใหม่ จำนวน 54,000.- บาท รายละเอียดคำชี้แจง ดังนี้ ก่อสร้างลานคอนกรีตเสริมเหล็ก ขนาดกว้าง 4.00 เมตร

**- 8 -**

ยาว 26.00 เมตร หนาเฉลี่ย 0.12 เมตรหรือมีพื้นที่ คสล. ไม่น้อยกว่า 104 ตารางเมตร ตามแบบแปลนแผนผังเทศบาลตำบลวังชัย เลขที่ 12 / 2561

 **2.2.2** ค่าก่อสร้างเทลาน คสล. อเนกประสงค์ (สวนหย่อม) และติดตั้งเครื่องออก กำลังกาย ถนนมุขศิริพูล ชุมชนประชานิมิต ตั้งเป็นรายการใหม่ จำนวน 500,000.- บาท ก่อสร้าง

เทลานคอนกรีตเสริมเหล็กขนาดกว้าง 17.90 เมตร ความหนาเฉลี่ย 0.12 เมตร ความยาวประมาณ 20 เมตร หรือมีพื้นที่ คสล. ไม่น้อยกว่า 358 ตารางเมตร พร้อมจัดซื้อและติดตั้งเครื่องออกกำลังกายกลางแจ้ง

จำนวน 12 ชุด ตามแบบแปลนแผนผังเทศบาลตำบลวังชัย เลขที่ 13/2561

 **แผนงานเคหะและชุมชน / งานไฟฟ้าและถนน 1. หมวดค่าตอบแทนใช้สอยและวัสดุ**

**ประเภท ค่าวัสดุ รายการ** ค่าวัสดุไฟฟ้าและวิทยุ ตั้งไว้ 200,000.- บาท ใช้ไป 123,700.- บาท คงเหลือ 76,300.- บาท โอนเพิ่ม 200,000.- บาท รวมเป็นงบประมาณทั้งสิ้น 276,300.- บาท เพื่อจ่ายเป็นค่าวัสดุอุปกรณ์ต่าง ๆ ที่เกี่ยวกับไฟฟ้าและวิทยุ เช่น สายไฟ โคมไฟ หลอดไฟ ปลั๊กไฟฟ้า ฟิวล์ สวิตไฟฟ้า ขาหลอดฟลูออเรสเซนต์ สตาทเตอร์ บัลลาร์ต สายอากาศ ลำโพงและอื่น ๆ

**2. หมวดค่าครุภัณฑ์ที่ดินและสิ่งก่อสร้าง**  **ประเภท ค่าที่ดินและสิ่งก่อสร้าง** ตั้งเป็นรายจ่ายใหม่ จำนวน 211,000.- บาท แยกเป็น

 **2.1 โครงการปรับปรุงถนนดินลูกรัง (ชุมชนวังเกิ้ง 1) ถนนข้างหอพระธรรม**

**ไปทางทิศเหนือ งบประมาณ 15,000.- บาท** โดยทำการยกร่องพูนดินตลอดสายขนาด กว้างประมาณ 4.00 เมตร ความยาวไม่น้อยกว่า 04 เมตร มีปริมาตรดินถมไม่น้อยกว่า 104 ลบ.ม. พร้อมลงดินลูกรัง กว้างประมาณ 4.00 เมตร ความยาวไม่น้อยกว่า 104 เมตร ความหนา ลูกรังเฉลี่ย 0.20 เมตร มีปริมาตรดินลูกรังไม่น้อยกว่า 83 ลบ.ม. พร้อมเกลี่ยปรับตกแต่งให้เรียบร้อย ตามแบบแปลนแผนผังเทศบาลตำบลวังชัย เลขที่ 1/2561

 **2.2 โครงการปรับปรุงถนนดินลูกรัง ชุมชนวังเกิ้ง 1 ถนนข้างบ้านนายสุข งบประมาณ 98,000.- บาท**ทำการลงดินลูกรัง ขนาดกว้างประมาณ 4.00 เมตร ความยาวไม่น้อยกว่า 226 เมตร ความหนาลูกรังเฉลี่ย 0.20 เมตร มีปริมาตรดินลูกรังไม่น้อยกว่า 210 ลบ.ม. พร้อมปรับเกลี่ยตกแต่งให้เรียบร้อย โดยทำการยกร่องพูนดินขนาดกว้าง 4.00 ม. ความสูงของดินถมเฉลี่ย 0.30 เมตร ความยาวไม่น้อยกว่า 280 เมตร ตามแบบแปลนแผนผังเทศบาลตำบลวังชัย เลขที่ 3/2561

**- 9 -**

 **2.3 โครงการปรับปรุงถนนดินลูกรัง ถนนเข้าฝายน้ำล้น (ชุมชนหนองนกเขียน 3)**

**งบประมาณ 98,000.- บาท** ทำการยกร่องพูนดินขนาดกว้าง 3.00 เมตร ความสูงของดินถม

เฉลี่ย 0.80 เมตร ความยาวไม่น้อยกว่า 177 เมตร หรือมีปริมาตรดินถมไม่น้อยกว่า 552.24 ลบ.ม. พร้อมลงดินลูกรังกว้าง ประมาณ 3.00 เมตร ความหนาเฉลี่ย 0.20 เมตร ความยาวไม่น้อยกว่า 177 เมตร หรือมีปริมาตรดินลูกรังไม่น้อยกว่า 106.50 ลบ.ม. พร้อมเกลี่ยปรับตกแต่งให้เรียบร้อย ตามแบบแปลนแผนผังเทศบาลตำบลวังชัย เลขที่ 11 / 2561 รวมงบประมาณที่ขอโอนเพิ่มทั้งสิ้น จำนวน 1,992,100.- บาท (หนึ่งล้านเก้าแสนเก้าหมื่นสองพันหนึ่งร้อยบาทถ้วน)

 **โอนลด แผนงานเคหะและชุมชน / งานไฟฟ้าและถนน หมวดค่าครุภัณฑ์ที่ดินและสิ่งก่อสร้าง**

**ประเภทค่าที่ดินและสิ่งก่อสร้าง**

 1.ค่าก่อสร้างปรับปรุงผิวจราจรถนนศูนย์ราชการ ตั้งไว้ จำนวน 498,000.- บาท

ขอโอนลดทั้งจำนวน

 2.โครงการก่อสร้างถนน คสล.ประชานิมิต –บ้านศรีประเสริฐ ตั้งไว้จำนวน 495,600 บาท ขอโอนลดทั้งจำนวน

 3.โครงการก่อสร้างขยายผิวจราจร คสล.ถนนสกุลพานิช (ถนนกลางบ้าน บ้านหนองนกเขียน)

ตั้งไว้จำนวน 499,500.- บาท ขอโอนลดทั้งจำนวน

 **แผนงานเคหะและชุมชน / งานบำบัดน้ำเสีย หมวดค่าครุภัณฑ์ที่ดินและสิ่งก่อสร้าง**

**ประเภทค่าที่ดินและสิ่งก่อสร้าง**

 1.โครงการก่อสร้างวางท่อระบายน้ำ คสล.พร้อมบ่อพัก ถนนสหราษฎร์อุทิศ

ตั้งไว้ จำนวน 499,000.- บาท ขอโอนลดทั้งจำนวน

 รวมงบประมาณที่ขอโอนลดทั้งสิ้น จำนวน 1,992,100.- บาท (หนึ่งล้านเก้าแสนเก้า- หมื่นสองพันหนึ่งร้อยบาทถ้วน)

**เหตุผล** เนื่องจากเทศบาลตำบลวังชัย ได้รับแจ้งการจัดสรรงบประมาณจากกรมส่งเสริมการปกครองท้องถิ่น ตามโครงการ Matching Fund รวม 4 โครงการ เป็นเงิน 1,992,100.- บาท ซึ่งโครงการทั้ง 4 โครงการ ได้ดำเนินการก่อสร้างเสร็จเรียบร้อยตามเงินงบประมาณที่ได้รับการจัดสรรแล้ว ดังนั้น จึงมี ความประสงค์ขอโอนลดเงินงบประมาณรายจ่ายหมวดค่าครุภัณฑ์ที่ดินและสิ่งก่อสร้าง

**- 10 -**

ในเทศบัญญัติงบประมาณรายจ่ายประจำปีงบประมาณ พ.ศ. 2561 จำนวนเงิน 1,992,100.- บาท (หนึ่งล้านเก้าแสนเก้าหมื่นสองพันหนึ่งร้อยบาทถ้วน) เพื่อขอรับความเห็นชอบและอนุมัติโอนเพิ่มเงินงบประมาณหรือตั้งเป็นรายการใหม่ จากสภาเทศบาลตำบลวังชัย ให้เป็นไปด้วยความถูกต้องและเป็นความต้องการของประชาชนอาศัยอำนาจตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 และที่แก้ไขเพิ่มเติมถึงฉบับปัจจุบัน ข้อ 27 และข้อ 29 ผู้บริหารเทศบาลตำบลวังชัย จึงขอเสนอเพื่อขอรับความเห็นชอบและอนุมัติให้โอนเงินงบประมาณในหมวดค่าครุภัณฑ์ที่ดินและสิ่งก่อสร้าง เพื่อไปตั้งจ่ายตามรายการดังกล่าวข้างต้นต่อไป จึงเรียนมาเพื่อโปรดพิจารณา ขอแสดงความนับถือ นายกิตติ คำแก่นคูณ นายกเทศมนตรีตำบลวังชัย

**นายมนัส แก้วจันทร์** ครับขอบคุณท่านนายกเทศมนตรีนะครับ ซึ่งที่ท่านอ่านไปสักครู่ก็คือญัตติที่

**ประธานสภาเทศบาล** 1/2561 เรื่อง ขอรับความเห็นชอบและอนุมัติโอนงบประมาณรายจ่าย ประจำปีงบประมาณ 2561 และก็ตามระเบียบกระทรวงมหาดไทยว่าด้วยวิธีการขององค์กรปกครองส่วนท้องถิ่นนะครับ ก่อนที่จะขอมติจากที่ประชุมสภาเทศบาลตำบลวังชัยในวันนี้นะครับ ผมก็จะเปิดโอกาสให้ท่านสมาชิกนะครับได้ซักถามและก็อภิปรายนะครับในประเด็นที่สงสัยอันเกี่ยวเนื่อง

ด้วยญัตติที่ 1/2561 ท่านสมาชิกสภาเทศบาลท่านใดนะครับมีข้อสงสัยหรือต้องการอภิปรายนะครับในประเด็นดังกล่าวนะครับ ขอเรียนเชิญนะครับ มีหรือไม่ครับ ถ้าไม่มีนะครับผมจะขอมติจากที่ประชุมสภาเทศบาลตำบลวังชัยนะครับ ท่านสมาชิกสภาเทศบาลท่านใดนะครับ เห็นชอบและอนุมัติในญัตติที่ 1/2561 โปรดยกมือขึ้นครับ ครับท่านสมาชิกสภาเทศบาลนะครับเห็นชอบทั้งหมด 10 ท่านนะครับ ขอเข้าสู่วาระที่ 5 นะครับ

**ระเบียบวาระที่ 5 ญัตติที่ 2/2561 เรื่อง ขอรับความเห็นชอบและอนุมัติแก้ไขเปลี่ยนแปลงคำชี้แจงในหมวดค่าคุรุภัณฑ์ที่ดินและสิ่งก่อสร้าง ประจำปีงบประมาณ พ.ศ. 2561**

**นายมนัส แก้วจันทร์** เป็นญัตติที่ 2/2561 เรื่อง ขอรับความเห็นชอบและอนุมัติแก้ไขเปลี่ยนแปลง

**ประธานสภาเทศบาล** คำชี้แจงในหมวดค่าคุรุภัณฑ์ที่ดินและสิ่งก่อสร้าง ประจำปีงบประมาณ พ.ศ. 2561 เรียนเชิญคณะผู้บริหารครับ

**นายกิตติ คำแก่นคูณ** ญัตติที่ 2/2561 วันที่ 8 มีนาคม 2561 เรื่อง ขอความเห็นชอบและอนุมัติ

**นายกเทศมนตรี**  โอนเงินงบประมาณรายจ่าย ประจำปีงบประมาณ 2561 เรียนท่าน

 ประธานสภาเทศบาล เทศบาลตำบลวังชัย ด้วยเทศบาลตำบลวังชัยมีความประสงค์จะขอรับความเห็นชอบและอนุมัติเปลี่ยนแปลงคำชี้แจงหมวดค่าครุภัณฑ์ที่ดินและสิ่งก่อสร้าง ประจำปีงบประมาณ พ.ศ. 2561 โดยมีหลักการและเหตุผลดังต่อไปนี้

**- 11 -**

**หลักการ** ขอเปลี่ยนแปลงคำชี้แจงประกอบงบประมาณรายจ่ายประจำปีงบประมาณ พ.ศ. 2561 รายละเอียดคำชี้แจง **เดิม แผนงานเคหะและชุมชน / งานไฟฟ้าและถนน หมวดค่าครุภัณฑ์ที่ดินและสิ่งก่อสร้าง ประเภท ค่าครุภัณฑ์** **รายการ** โครงการปรับปรุงซ่อมแซมเปลี่ยนแปลงหอกระจายข่าวที่อาคารศูนย์บริการสาธารณสุขเทศบาลตำบลวังชัย ตั้งไว้ 79,400.- บาท (กองสาธารณสุขและสิ่งแวดล้อม) 1.โดยซื้อเครื่องขยายเสียงพร้อมอุปกรณ์ 2.ปรับปรุงซ่อมแซม ทาสี โครงเหล็กหอกระจายข่าว ตามแบบแปลนแผนผังของเทศบาลตำบลวังชัย (เลขที่ ท . 13/2560 ปรากฏในแผนพัฒนาเทศบาลสีปี พ.ศ. 2561 – 2564 ยุทธศาสตร์ที่ 2 แนวทางที่ 2.1 **แก้ไขเปลี่ยนแปลง ดังนี้** **รายการ** โครงการจัดซื้อเครื่องขายเสียงสำหรับชุมชนในเขตเทศบาล งบประมาณ 79,400.- บาท

1. ติดตั้งที่ชุมชนศรีหนองกุง และชุมชนโรงเรียน รายละเอียดครุภัณฑ์ดังนี้

 1.1 เครื่องเสียงชุดแอมป์ขยายเสียงขนาด 350 วัตต์ รวม 2 ชุด

 1.2 ลำโพง(ฮอล์น) ขนาดปากลำโพงกว้าง Ø 50 เซนติเมตร (ขนาด 400 วัตต์)ชุดละ 4 ตัว จำนวน 2 ชุด

 1.3 ไมด์โครโฟนพร้อมสาย จำนวน 2 ตัว

 1.4 สายไฟ 2\*1.5 SQ mm ความยาวรวม 200 เมตร

 1.5 ค่าแรงประกอบติดตั้ง

2. ติดตั้งที่ชุมชนหัวหนองกุง และชุมชนตลาด รายละเอียดครุภัณฑ์ดังนี้

 2.1 ลำโพง(ฮอล์น) ขนาดปากลำโพงกว้าง Ø 50 เซนติเมตร (ขนาด 400 วัตต์)

ชุดละ 4 ตัว จำนวน 2 ชุด

 2.2 สายไฟ 2\*1.5 SQ mm ความยาวรวม 200 เมตร

 2.3 ค่าแรงประกอบติดตั้ง

3. ติดตั้งที่ศูนย์บริการสาธารณสุขเทศบาลตำบลวังชัย รายละเอียดครุภัณฑ์ดังนี้

 3.1 เครื่องเสียงชุดแอมป์ขยายเสียงขนาด 350 วัตต์ รวม 1 ชุด

 3.2 ลำโพง(ฮอล์น) ขนาดปากลำโพงกว้าง Ø 50 เซนติเมตร (ขนาด 400 วัตต์)

ชุดละ 4 ตัว จำนวน 1 ชุด

 3.3 ไมด์โครโฟนพร้อมสาย จำนวน 1 ตัว

 3.4 สายไฟ 2\*1.5 SQ mm ความยาวรวม 50 เมตร

 3.5 ค่าซ่อมแซมโครงเสาเหล็กหอกระจายข่าวพร้อมทาสีใหม่รายละเอียดครุภัณฑ์เป็นไปตามท้องตลาดและตามที่เทศบาลตำบลวังชัยกำหนด

**- 12 -**

**เหตุผล** ด้วยผู้บริหารเทศบาลตำบลวังชัย ได้รับการร้องขอจากประชาชนในชุมชนว่ามีความประสงค์จะประชาสัมพันธ์ข้อมูลข่าวสารให้ประชาชนได้รับทราบอย่างทั่วถึง ประกอบกับถือปฏิบัติตามพระราชบัญญัติข้อมูลข่าวสาร พ.ศ. 2540 อาศัยอำนาจตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 และที่แก้ไขเพิ่มเติมถึงฉบับปัจจุบัน ข้อ 27 และข้อ 29 ผู้บริหารเทศบาลตำบลวังชัย จึงขอเสนอเพื่อขอรับความเห็นชอบและอนุมัติแก้ไขเปลี่ยนแปลงคำชี้แจงงบประมาณในหมวดค่าครุภัณฑ์ที่ดินและสิ่งก่อสร้าง เพื่อไปตั้งจ่ายตามรายการดังกล่าวข้างต้นต่อไป จึงเรียนมาเพื่อโปรดพิจารณา ขอแสดงความนับถือนายกิตติ คำแก่นคูณ นายกเทศมนตรีตำบลวังชัย

**นายมนัส แก้วจันทร์** ครับขอบคุณท่านนายกเทศมนตรีนะครับ ซึ่งที่ท่านอ่านไปสักครู่นะครับ

**ประธานสภาเทศบาล** เป็นการเสนอญัตติที่ 2/2561 เรื่อง ขอรับความเห็นชอบและอนุมัติแก้ไข เปลี่ยนแปลงคำชี้แจงในหมวดค่าครุภัณฑ์ที่ดินและสิ่งก่อสร้าง ประจำปีงบประมาณ พ.ศ. 2561 นะครับ ก่อนที่จะขอความเห็นชอบจากที่ประชุมสภาเทศบาลตำบลวังชัยนะครับ มีสมาชิกสภาเทศบาลท่านใดต้องการที่จะซักถามหรือมีข้ออภิปรายในประเด็นสงสัยในญัตติที่ 2/2561

เรียนเชิญครับ ครับมีหรือไม่ครับ ถ้าไม่มีนะครับผมจะขอมติจากที่ประชุมสภาเทศบาลตำบลวังชัยนะครับ ท่านสมาชิกสภาเทศบาลท่านใดนะครับ เห็นชอบและอนุมัติในญัตติที่ 2/2561 โปรดยกมือขึ้นครับ ครับท่านสมาชิกสภาเทศบาลนะครับเห็นชอบทั้งหมด 10 ท่านนะครับ ขอเข้าสู่วาระที่ 6 นะครับ

**ระเบียบวาระที่ 6 ญัตติที่ 3/2561 เรื่อง ขออนุมัติจ่ายขาดเงินสะสม ประจำปีงบประมาณ พ.ศ.2561**

**นายมนัส แก้วจันทร์** เป็นญัตติที่ 3/2561 เรื่อง ขออนุมัติจ่ายขาดเงินสะสม ประจำปีงบประมาณ

**ประธานสภาเทศบาล** พ.ศ. 2561 เรียนเชิญคณะผู้บริหารครับ

**ว่าที่ร้อยตรีสมพงษ์ คำแก่นคูณ** ญัตติที่ 3/2561 วันที่ 8 มีนาคม 2561 เรื่อง ขอรับความ

**รองนายกเทศมนตรี**  เห็นชอบและอนุมัติจ่ายขาดเงินสะสม ประจำปีงบประมาณ

 พ.ศ.2561เรียน ท่านประธานสภาเทศบาลตำบลวังชัย ด้วยเทศบาลตำบลวังชัย มีความประสงค์จะขอรับความเห็นชอบและอนุมัติจ่ายขาดเงินสะสมประจำปีงบประมาณ พ.ศ. 2561 โดยมีหลักการและเหตุผลดังต่อไปนี้ **หลักการ** ขออนุมัติจ่ายขาดเงินสะสม จำนวน 3,022,800.- บาท (สามล้านสองหมื่นสองพันแปดพัน- บาทถ้วน) เพื่อดำเนินการด้านโครงสร้างพื้นฐาน รายละเอียดดังนี้ **แผนงานเคหะและชุมชน / งานไฟฟ้าและถนน หมวดค่าครุภัณฑ์ที่ดินและสิ่งก่อสร้างประเภท ค่าที่ดินและสิ่งก่อสร้าง**

**- 13 -**

 **1. โครงการติดตั้งเสาไฟฟ้าส่องสว่างสาธารณะ ถนนสกุลพานิช บ้านหนองนกเขียน**

**ด้านทิศเหนือของถนน งบประมาณ 500,000.- บาท** ทำการติดตั้งเสาไฟฟ้าส่องสว่าง เสาประติมากรรมสำเร็จรูป โดยเริ่มตั้งแต่ถนนทางหลวงหมายเลข 2183 ไปทางทิศตะวันตกของถนน ขนาดความสูงของเสาประมาณ 7.00 เมตร จำนวนไม่น้อยกว่า 9 ต้น ความยาวระยะทางไม่น้อยกว่า 225 เมตร พร้อมติดตั้งอุปกรณ์ควบคุม จำนวน 1 ชุด ตามแบบแปลนแผนผังเทศบาลตำบลวังชัย เลขที่ 4/2561

 **2. โครงการก่อสร้างถนน คสล. ถนนซอยโรงสี 5 (ซอยวาสนาเคียมห้วย)**

**ชุมชนประชานิมิต งบประมาณ 365,000.- บาท** ก่อสร้างถนน คสล. ขนาดความกว้าง 4.00 เมตร (รวมความกว้างรางวีทั้งสองข้าง) ความหนาเฉลี่ย 0.15 เมตร พร้อมรางวีตื้น หนาเฉลี่ย 0.20 เมตร ทั้งสองข้างถนนความยาวไม่น้อยกว่า 145 เมตร หรือมีพื้นที่ คสล. ไม่น้อยกว่า 580 ตารางเมตร ตามแบบแปลนแผนผังเทศบาลตำบลวังชัย เลขที่ 8/2561

 **3. โครงการปรับปรุงผิวจราจรแอสฟัลท์คอนกรีต ถนนรอบสระหนองกุง หน้าอาคารศูนย์บริการสาธารณสุขเทศบาลตำบลวังชัย (ชุมชนหัวหนองกุง 1) งบประมาณ 500,000.- บาท** ก่อสร้างปูผิว

จราจรแอสฟัลท์คอนกรีต ขนาดกว้างประมาณ 26.00 เมตร ความยาวประมาณ 40 เมตร ความหนาเฉลี่ย 0.05 เมตร หรือมีพื้นที่แอสฟัลท์คอนกรีตไม่น้อยกว่า 1,040 ตร.ม. ตามแบบแปลนแผนผังเทศบาลตำบลวังชัย เลขที่ 10/2561

 **4. โครงการก่อสร้างถนน คสล. บ้านวังเกิ้งโดยเริ่มต้นจากถนน คสล. เดิม ไปทางทิศใต้**

**งบประมาณ 245,800.- บาท** ก่อสร้างถนน คสล. ขนาดผิวจราจรกว้างประมาณ 4.00 เมตร ความหนาเฉลี่ย 0.15 เมตร ความยาวประมาณ 95 เมตร หรือมีพื้นที่ คสล. ไม่น้อยกว่า 380 ตารางเมตร พร้อมลงลูกรังไหล่ทางกว้างข้างละ 0.50 เมตร ทั้งสองข้าง และวางท่อระบายน้ำ คสล. อัดแรง ลอดถนนขนาด Ø 0.40 เมตร จำนวน 8 ท่อน 1 จุด ตามแบบแปลนแผนผังเทศบาลตำบลวังชัย เลขที่ 6/2561

 **5. โครงการก่อสร้างถนน คสล. ถนนซอยภายในชุมชนประชานิมิต(ซอย3)ตรงข้าม ถนนประชานิมิต - ศรีประเสริฐ งบประมาณ 420,000.- บาท**โดยเริ่มตั้งแต่สี่แยกถนนประชานิมิตไปทาง ทิศเหนือ ความกว้างเฉลี่ย 4.00 เมตร ความยาวประมาณ 157 เมตร หนาเฉลี่ย 0.15 เมตร หรือมีพื้นที่ คสล. ไม่น้อยกว่า 628 ตารางเมตร พร้อมลงดินลูกรังไหล่ทางทั้งสองข้าง ๆ ละ 0.50 เมตร ตามแบบแปลนแผนผังเทศบาลตำบลวังชัย เลขที่ 7/2561 **งานบำบัดน้ำเสีย หมวดค่าครุภัณฑ์ที่ดินและสิ่งก่อสร้าง ประเภท ค่าที่ดินและสิ่งก่อสร้าง**

**- 14 -**

 **1. โครงการก่อสร้างวางท่อระบายน้ำ คสล. พร้อมบ่อพัก ถนนหน้าวัดศิลาอาสน์**

**(สามแยกถนนซอยเลิศพิทักษ์) ชุมชนวังเกิ้ง 2 งบประมาณ 282,000.- บาท** ก่อสร้างวางท่อระบายน้ำ คสล.อัดแรง (ชนิดปากลิ้นรางตามท้องตลาด) ขนาด Ø 0.60 x 1.00 เมตร จำนวนไม่น้อยกว่า 91 ท่อน พร้อมบ่อพัก คสล.ขนาดกว้าง 1.04 x 1.24 เมตร จำนวนไม่น้อยกว่า 8 บ่อพัก และลงดินลูกรังหลังท่อระบายน้ำ จำนวนไม่น้อยกว่า 12 ลบ.ม. รวมความยาวไม่น้อยกว่า 99 เมตร ตามแบบแปลนแผนผังเทศบาลตำบลวังชัย เลขที่ 9/2561

 **2. โครงการก่อสร้างรางระบายน้ำ คสล. แบบมีฝาปิด-เปิด คสล. เป็นช่วง ๆ ถนนซอยบูรพา**

**เริ่มต่อจากรางระบายน้ำเดิมทั้งสองข้างถนน งบประมาณ 500,000.- บาท** ก่อสร้างรางระบายน้ำ คสล. แบบมีฝาปิด-เปิด คสล. เป็นช่วง ๆ ขนาดความกว้าง 0.55 เมตร ความลึกประมาณ 0.55 เมตร ความยาวรวมทั้งสองข้างไม่น้อยกว่า 100 เมตร และก่อสร้างวางท่อระบายน้ำ คสล. อัดแรง เส้นผ่าศูนย์กลาง ขนาด 0.40 x 1.00 เมตร จำนวนไม่น้อยกว่า 52 ท่อน พร้อมบ่อพัก คสล. ขนาด 0.81 x 1.24 เมตร จำนวน 8 บ่อพัก พร้อมขยายผิวจราจร คสล. ทั้งสองข้างถนน ขนาดความกว้างเฉลี่ย 1.80 เมตร ความหนา

เฉลี่ย 0.15 เมตร ความยาวทั้งสองข้างไม่น้อยกว่า 124 เมตร หรือมีพื้นที่ คสล. ไม่น้อยกว่า 215 ตารางเมตร ตามแบบแปลนแผนผังเทศบาลตำบลวังชัย เลขที่ 5/2561

 **3. โครงการก่อสร้างรางระบายน้ำ คสล. แบบมีฝาปิด-เปิด คสล.เป็นช่วง ๆ ซอยโรงหล่อ 2**

**ถนนข้างบ้านนางรัชนี ชุมชนหัวหนองกุง 1 งบประมาณ 210,000.- บาท** ก่อสร้างรางระบายน้ำ คสล. แบบมีฝาปิด-เปิด คสล.เป็นช่วงๆ ขนาดความกว้าง 0.50 เมตร ความลึกประมาณ 0.55 เมตร

ความยาวรวมทั้งสองข้างไม่น้อยกว่า 140 เมตร ตามแบบแปลนแผนผังเทศบาลตำบลวังชัย เลขที่ 15/2561

**เหตุผล** เนื่องจากในห้วงฤดูฝนที่ผ่านมา เกิดภาวะน้ำหลากท่วมพื้นที่ในเขตเทศบาล ทำให้ถนนชำรุด และ

การระบายน้ำเทศบาลตำบลวังชัย ไม่สามารถระบายน้ำได้ทัน ประชาชนได้รับความเดือดร้อนน้ำท่วมบ้านเรือนเสียหาย ผู้บริหารเทศบาลตำบลวังชัย และสมาชิกสภาเทศบาลตำบลวังชัย ได้รับการร้องขอให้ดำเนินการปรับปรุงถนนและทางระบายน้ำ เป็นการป้องกันและแก้ไขปัญหาน้ำท่วมที่อาจเกิดขึ้นได้อีก ดังนั้น เพื่อเป็นการบรรเทาความเดือดร้อนของประชาชน ผู้บริหารเทศบาลตำบลวังชัย จึงมีความประสงค์ขออนุมัติจ่ายขาดเงินสะสมประจำปีงบประมาณ พ.ศ. 2561 จำนวน 3,022,800.- บาท (สามล้านสองหมื่นสองพันแปดพันบาทถ้วน) อาศัยอำนาจตามระเบียบกระทรวงมหาดไทยว่าด้วยการรับเงินการเบิกจ่ายเงิน

การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. 2547 แก้ไขเพิ่มเติม (ฉบับที่ 2) พ.ศ. 2548 หมวด 8 เงินสะสม ข้อ 89

**- 15 -**

 รวมถึงหนังสือกระทรวงมหาดไทย ด่วนที่สุดที่ มท 0808.2/ว7272 ลงวันที่ 26 ธันวาคม 2560 หนังสืออำเภอน้ำพอง ด่วนที่สุดที่ ขก 0023.13/06 ลงวันที่ 22 มกราคม 2561 และหนังสือกระทรวงมหาดไทย ด่วนที่สุดที่ มท 0808.2/ว 0512 ลงวันที่ 29 มกราคม 2561 ประกอบกับได้รับการแจ้งยอดเงินสะสมที่สามารถนำไปใช้ได้ ณ วันที่ 28 กุมภาพันธ์ 2561 ตามบันทึกข้อความ กองคลัง งานการเงินและบัญชี ลงวันที่ 1 มีนาคม 2561 จากกองคลังเทศบาลตำบลวังชัย ว่าสามารถนำไปใช้เพื่อกิจการของเทศบาลได้ จำนวน 3,168,677.46 บาท (สามล้านหนึ่งแสนหกหมื่นแปดพันหกร้อยเจ็ดสิบเจ็ดบาทสี่สิบหกสตางค์) ผู้บริหารเทศบาลตำบลวังชัย จึงขอเสนอเพื่อขอรับความเห็นชอบและอนุมัติให้จ่ายขาดเงินสะสมจำนวน 3,022,800.- บาท (สามล้านสองหมื่นสองพันแปดร้อย-บาทถ้วน) เพื่อไปตั้งจ่ายตามรายการดังกล่าวข้างต้นต่อไป จึงเรียนมาเพื่อโปรดพิจารณา ขอแสดงความนับถือ นายกิตติ คำแก่นคูณ นายกเทศมนตรีตำบลวังชัย

**นายมนัส แก้วจันทร์** ครับขอบคุณท่านรองนายกเทศมนตรีนะครับ ซึ่งที่ท่านอ่านจบไปสักครู่ นะครับ

**ประธานสภาเทศบาล** เป็นการเสนอญัตติที่ 3/2561 เรื่อง ขออนุมัติจ่ายขาดเงินสะสม ประจำปี งบประมาณ พ.ศ. 2561 นะครับ ก่อนที่จะขอมติจากที่ประชุมสภาเทศบาลตำบลวังชัยนะครับ มีสมาชิกสภาเทศบาลท่านใดต้องการที่จะซักถามหรือมีข้ออภิปรายในประเด็นต่างๆในญัตติที่ 3/2561 เรียนเชิญครับ ครับเรียนเชิญท่าน สท.ทองดี ศรีอุทา ครับ

**นายทองดี ศรีอุทา** กราบเรียนท่านประธานสภาที่เคารพครับ กระผมนายทองดี ศรีอุทา

**สมาขิกสภาเทศบาล** เมื่อสักครู่นี้ผมได้ฟังท่านรองนายกกรุณาชี้แจงรายละเอียดต่างๆ ผมมีความ สงสัยอยู่นิดหน่อยนะครับ คือโครงการที่ 1 นะครับ การติดตั้งเสาไฟฟ้าการไฟฟ้าสาธารณะส่องสว่าง ถนนสกุลพานิชย์ หนองนกเขียนนะครับ ซึ่งใช้งบประมาณ 500,000 บาท นะครับ

ซึ่งเป็นเสาประติมากรรมสำเร็จรูป ไม่ทราบว่ารูปร่างหน้าตาเป็นอย่างไรนะครับ 9 ต้น 500,00 บาท นะครับ ผมสงสัยในจุดนี้นะครับ ขอความกรุณาให้ท่านประธานชี้แจงรายละเอียดด้วยครับ

**นายมนัส แก้วจันทร์** ขออนุญาตท่านนายกนะครับ เดี๋ยวเผื่อท่านสมาชิกท่านอื่นได้ซักถามท่าน

**ประธานสภาเทศบาล** จะได้ตอบทีเดียวนะครับ ท่านสมาชิกสภาเทศบาลท่านใดต้องการที่จะ ซักถามประเด็นอีกเรียนเชิญนะครับ ขออนุญาตให้ท่านนายกได้ตอบในคราวเดียวมีหรือไม่ครับ ถ้าไม่มีเรียนเชิญท่านนายกครับ

**นายกิตติ คำแก่นคูณ** ครับขออนุญาตท่านประธานสภา ท่านสมาชิกสภา ผู้เข้าร่วมประชุมนะครับ

**นากยกเทศมนตรี** ในส่วนของท่านสมาชิกได้สอบถามเกี่ยวกับเรื่องการติดตั้งเสาไฟฟ้าส่อง สว่างนะครับในถนนสกุลพานิชย์ บ้านหนองนกเขียนนะครับ

**- 16 -**

งบประมาณ 500,000 บาท ซึ่งในส่วนของถนนเส้นนี้นะครับก็เป็นถนนที่เรียกได้ว่าเป็นถนนที่มีความสำคัญ ถนนกลางบ้านหนองนกเขียน ก็ค่อนข้างจะมืดนะครับ และก็เวลารถผ่านไปผ่านมาในช่วงกลางคืนก็ได้รับการร้องเรียน เพราะว่าปัจจุบันเรามีไฟสาธารณะที่ติดอยู่ตามเสาไฟฟ้านะครับ ก็ไม่สว่างเท่าที่ควรนะครับมีเฉพาะด้านเดียวนะครับก็เลยคิดพยายามที่จะแก้ไขปัญหาตรงนี้ให้ได้รับความสว่างนะครับ สำหรับผู้สัญจรไปมาครับ ในส่วนของเสาไฟฟ้าก็จะเป็นรูปร่างเหมือนกับถนนมุขสิริพูนนะครับ จะเป็นรูปแบบเดียวกันนะครับที่เราได้ดำเนินการติดตั้งไปแล้วครับเพื่อให้มีความสว่างนะครับในส่วนของผู้สัญจรไปมานะครับ รูปแบบเหมือนกัน นะครับ ก็ขออนุญาตชี้แจงสมาชิกสภาเทศบาลตำบลวังชัยให้ทราบครับ ขอบคุณครับ

**นายมนัส แก้วจันทร์** ครับขอบคุณท่านนายกเทศมนตรีนะครับ มีท่านสมาชิกสภาท่านใดนะครับ

**ประธานสภาเทศบาล** ต้องการที่จะซักถามครับหรือว่าสงสัยในประเด็นใดในญัตติที่ 3/2561 เรียน เชิญครับ เรียนเชิญท่าน สท.ธนาเดช สงวนความดี ครับ

**นายธนาเดช สงวนความดี** ขออนุญาตครับ ผมนายธนาเดช สงวนความดี ครับ กราบเรียนท่านที่

**สมาขิกสภาเทศบาล** เคารพรักทุกท่านนะครับ ผมก็มีประเด็นสงสัยในข้อเดียวกันกับท่าน

 สท.ทองดี นะครับ เรื่องการทำเสาประติมากรรมนะครับ จำนวน 9 ต้น นะครับ ราคา 500,000 บาท ผมได้ลองหารดูนะครับ เฉลี่ยเสาต้นหนึ่ง 55,000 นะครับ เฉพาะเสาหรือว่าเป็นเงินค่าใช้จ่ายรวมทั้งหมดนะครับกับการก่อสร้างนะครับ ใช่แบบเดียวกันกับที่ใช้อยู่ถนนราษฎร์บํารุงหรือเปล่าครับ ขอบคุณครับ

**นายมนัส แก้วจันทร์** ขออนุญาตท่านนายกสักครู่นะครับ ท่านใดมีขอสงสัยในประเด็นใดอีกใน

**ประธานสภาเทศบาล** ญัตติที่ 3/2561 เรียนเชิญนะครับ มีหรือไม่ครับ ไม่มีนะครับ เรียนเชิญท่าน

 นายกครับ

**นายกิตติ คำแก่นคูณ** ครับขออนุญาตท่านประธาน และก็ท่านสมาชิกสภานะครับ ในเรื่องข้อ  **นากยกเทศมนตรี** สงสัยที่ท่านสมาชิกได้ซักถามนะครับ ขออนุญาตท่านดูใบประกอบเกี่ยวกับ

 รายละเอียดของโครงการนะครับ ในส่วนของเรื่องเสาไฟฟ้าซึ่งจะมีรายละเอียดนะครับ ในเรื่องของการก่อสร้างนะครับ ทุกๆอย่างที่อยู่ด้านหลังนะครับ ไม่ว่าจะเป็นเรื่องค่าติดตั้งนะครับ ถ้าเราไปมองในเรื่องของการหารจำนวนต้นก็จะเป็นลักษณะนั้น แต่ว่าจริงๆในส่วนของลักษณะเสานะครับ อยู่ ๆ เสาคงไม่มาตั้งได้เองนะครับ ก็ต้องมีค่าใช้จ่ายในเรื่องของการวางท่อระบบไฟฟ้านะครับ ในเรื่องของ

โคมไฟนะครับ อะไรต่างๆนะครับ ที่พวกเราสามารถดูได้นะครับ เรื่องของรายละเอียดการประกอบนะครับ ทำอย่างไรจะได้เป็นเสาเป็นต้นนะครับ ซึ่งมีรายละเอียดอยู่ด้านหลังนะครับขอให้ท่านได้ลองศึกษาดูครับ

**- 17 -**

 1. ในเรื่องของค่าติดตั้งเสาไฟฟ้าพร้อมอุปกรณ์ทั้งต้นนะครับก็จะมี

 1.1 เสาไฟฟ้านะครับความสูง 7 เมตร โคมไฟนะครับ สายไฟนะครับ แล้วก็สายไฟฟ้า ชุดสายไฟฟ้าต่างๆนะครับและก็อุปกรณ์ต่างๆในการติดตั้งนะครับ เพราะฉะนั้นนะครับก็ได้ขออนุญาตให้พวกเราได้ดูนะครับในรายละเอียดด้านหลังนะครับ ซึ่งในส่วนของค่าใช้จ่ายต่างๆ นี้ก็จะรวมกันเป็นจำนวน 500,000 บาท ต่อต้น และก็รูปแบบก็จะเหมือนที่ถนนราษฎร์อุทิศอยู่เส้นหน้าวัดหนองกุงก็จะเป็นรูปแบบคล้ายๆ กันนะครับ เหมือนกันนะครับในเรื่องของการติดตั้งก็จะมีการวางท่อร้อยสายนะครับไปที่ใต้ดินนะครับ ก็จะมีความยากลำบากและก็จะมีตอหม้อนะครับเพื่อกันเสาล้มตรงนั้นก็เป็นส่วนประกอบของการดำเนินงานของผู้รับจ้างนะครับ ก็ให้พวกเราได้ลองพิจารณาดูนะครับ ในส่วนของโครงการตรงนี้นะครับ ขอบคุณครับ

**นายมนัส แก้วจันทร์** ครับขอบคุณท่านนายกเทศมนตรีนะครับ มีท่านสมาชิกสภาท่านใดนะครับ

**ประธานสภาเทศบาล** ต้องการที่จะซักถามเรียนเชิญนะครับ เชิญท่าน สท.ธนาเดช ครับ

**นายธนาเดช สงวนความดี** ครับขออนุญาตอีกครั้งนะครับ ขอขอบพระคุณท่านนายกนะครับที่อธิบาย

**สมาขิกสภาเทศบาล** ให้ฟัง กระผมขอเรียนถามเรื่องการประติมากรรมนะครับของเสา เป็นไป

 ได้ไหม ครับถ้าเราจะออกแบบเสาให้งดงามแล้วก็เป็นแบบอย่างของเทศบาลเราเอง เพื่อเป็นเอกลักษณ์ของเทศบาลและความสวยงามนะครับ ขอบคุณครับ

**นายมนัส แก้วจันทร์** สักครู่นะครับขออนุญาตท่านนายกครับ ท่านใดมีข้อสงสัยในประเด็นใดอีก

**ประธานสภาเทศบาล** ใน ญัตติที่ 3/2561 มีหรือไม่เรียนเชิญนะครับ เดี๋ยวผมจะได้ให้ท่านนายกได้ ตอบ มีหรือไม่ครับ ถ้าไม่มีผมขอ เรียนเชิญท่านนายกครับ

**นายกิตติ คำแก่นคูณ** ครับขออนุญาตท่านประธาน และก็ท่านสมาชิกสภาครับ จริงๆ ในส่วนของ

**นากยกเทศมนตรี** เสาที่เราออกแบบนะครับและก็ติดตั้งในเขตเทศบาลตำบลวังชัยนะครับ ก็

 เพื่อให้มันมีความแตกต่างจากเสาไฟฟ้าส่องสว่างของแขวงการทาง

ซึ่งลักษณะไม่ได้แตกต่างกันมากนักนะครับ แต่ว่าตัวของแขวงการทางก็จะเป็นลักษณะของเสาพราวเวอร์ไนท์ นะครับ ธรรมดานะครับเรียบ ๆ แต่ทีนี่ในส่วนของเรางบประมาณมีค่อนข้างจำกัดนะครับ ในส่วนที่จะออกแบบให้มันเป็นสัญลักษณ์ของเทศบาล ก็เป็นข้อคิดที่ดี แต่ว่าบางครั้ง ในเรื่องของการออกแบบและรูปลักษณ์ต่าง ๆ นะครับก็จะเป็นเรื่องของค่าใช้จ่ายที่เพิ่มเติมมากยิ่งขึ้นไปนะครับ เราก็คงได้รูปแบบที่อาจจะมีความแตกต่างกัน ก็เป็นรูปแบบเฉพาะของเทศบาลนะครับ ก็ขออนุญาตในโอกาสต่อ ๆ ไปนะครับ

เราก็คงได้จะมาปรึกษาหารือกันดูนะครับว่า สัญลักษณ์ของเทศบาลเราจะเป็นรูปแบบไหนนะครับ เหมือนกับที่นครขอนแก่นที่เขามีลักษณะของตัวสีโห หรือว่าอะไรต่าง ๆ ที่เขาได้ติดตั้งที่เสาในเขตเทศบาล แต่ว่าเสาของเทศบาลนครขอนแก่น 1 ต้น ราคาเป็นแสนนะครับ เพราะฉะนั้นเราคงได้มาพิจารณาอีกทีหนึ่งนะครับ ขอบคุณครับ

**- 18 -**

**นายมนัส แก้วจันทร์** ครับขอบคุณท่านนายกเทศมนตรีนะครับ มีท่านสมาชิกสภาท่านใดนะครับ

**ประธานสภาเทศบาล** ต้องการที่จะซักถามนะครับหรือมีข้อสงสัยในญัตติที่ 3/2561 เรียนเชิญ

 นะครับ มีหรือไม่ครับ ถ้าไม่มีนะครับผมจะขอมติในที่ประชุมนะครับ ท่านสมาชิกสภาเทศบาลท่านใดนะครับ เห็นชอบและอนุมัติในญัตติที่ 3/2561 โปรดยกมือขึ้นครับ ครับท่านสมาชิกสภาเทศบาลนะครับเห็นชอบทั้งหมด 10 ท่านนะครับ ขอเข้าสู่วาระที่ 7 นะครับ

**ระเบียบวาระที่ 7 เรื่อง อื่นๆ**

**นายมนัส แก้วจันทร์** ท่านคณะผู้บริหารนะครับ ท่านสมาชิกสภาท่านใดนะครับ ต้องการที่จะ

**ประธานสภาเทศบาล** แสดง ความคิดเห็น หรือมีข้อเสนอแนะหรือมีประเด็นใดที่ต้องการซักถาม เรียนเชิญได้ครับ เรียนเชิญท่าน สท.ทองดี ศรีอุทา ครับ

**นายทองดี ศรีอุทา** กราบเรียนท่านประธานสภาที่เคารพครับ กระผมนายทองดี ศรีอุทา

**สมาขิกสภาเทศบาล** ขอเสนอในระเบียบวาระอื่น ๆ สักครู่เดียวนะครับ เนื่องจากทางบ้านวังเกิ้ง

 นะครับ มีการถมที่กันมากพอสมควรอยู่ ซึ่งที่ตรงนั้นก็เป็นที่ของส่วนตัว ไม่ใช่ที่สาธารณะแต่อย่างใด บังเอิญท่านทำแล้วชาวบ้านเดือดร้อนนะครับ นั่นคือ คุณครูสังข์ทอง คำพันธ์ นะครับ จริง ๆ แล้วท่านก็มีสิทธิ์จะถมที่ของท่านได้นะครับ ซึ่งกระผมคิดว่าในประเด็นดังกล่าวนี้ ถ้าหากว่าเทศบาล โดยเฉพาะกองช่างท่านทราบมาก่อนล่วงหน้า คงจะหาทางออกร่วมกันตั้งแต่ต้นเหตุครับ เมื่อวันที่ 13 ที่ผ่านมาฝนตกนิดเดียวครับก็มีน้ำเจิ่งนองผิวจราจร ตอนนี้ก็ยังมีน้ำชื้นแฉะอยู่นะครับ กระผมคิดว่าหากว่า หน้าฝนจริง ๆ นี้ปัญหาต่าง ๆ เกิดขึ้นแน่นอนครับ ผู้ที่จะรับผิดชอบโดยตรงผู้ที่จะลำบากใจก็คือท่านนายก ครับ เพราะว่าสิ่งต่าง ๆ เขาประเด็นมุ่งพุ่งมาสู่ท่านนายกทั้งหมดเลยนะครับ ผมคิดว่าถ้าหากเรามีมาตรการอย่างไรต่าง ๆ ที่จะกำหนดไว้ว่า ถ้าหากว่ามีเอกชนท่านใดถมที่ก็อยากจะให้มาแจ้งกับเทศบาลวังชัยเผื่อจะได้หาทาง

ออกร่วมกันนะครับ รับทราบปัญหาและก็แก้ปัญหาเบื้องต้นไม่ใช่มาแก้ปลายเหตุแบบเรื่องที่ผมพูดนี้ครับ ขอบคุณมากครับ

**นายมนัส แก้วจันทร์** ครับขอบคุณท่าน สท.ทองดี นะครับ เดี๋ยวขออนุญาตท่านนายกนะครับ

**ประธานสภาเทศบาล** เดี๋ยวเผื่อท่านสมาชิกท่านอื่นอยากจะชี้แจงสักครู่นะครับ เผื่อท่านสมาชิก ต้องการแสดงความคิดเห็นหรือข้อเสนอแนะนะครับ ท่านใดต้องการที่จะ

เสนอแนะเรื่องใดนะครับ อันเป็นประโยชน์ต่อส่วนร่วมนะครับและก็บ้านเมืองของพวกเรานะครับ เรียนเชิญ นะครับ ครับถ้าไม่มีเรียนเชิญท่านนายกครับ

**นายกิตติ คำแก่นคูณ** ครับขออนุญาตท่านประธานและก็ท่านสมาชิกสภาครับ ในส่วนของปัญหาที่

**นากยกเทศมนตรี** เกิดขึ้นในชุมชนนะครับ ซึ่งเป็นเรื่องที่ค่อนข้างเรียกได้ว่าต่อไปในอนาคต

**- 19 -**

จะเป็นเรื่องใหญ่นะครับ ในเขตเทศบาลตำบลวังชัยของพวกเรานะครับ เพราะว่าพื้นที่ในการรับน้ำจะน้อยลงไปเรื่อย ๆ เพราะส่วนใหญ่พี่น้องประชาชนนะครับที่มีบ้านนะครับ ก็พยายามที่จะหมายถึงว่าพอมีฐานะที่ดีขึ้นก็อาจจะทำบ้านหลังที่ 2 หลังที่ 3 ไป นะครับ เพราะฉะนั้นหลังที่ 2 - 3 แต่ก่อนจะเป็นพื้นที่นา พื้นที่รับน้ำในเขตเทศบาลที่เวลาฝนตกมาก็สามารถระบายน้ำไปในพื้นที่ว่างตรงนั้นได้แต่ก็กลายเป็นพื้นที่ที่โดนถมนะครับ พอพื้นที่โดนถมการระบายน้ำก็ไม่สามารถที่จะระบายน้ำได้ก็เกิดน้ำท่วมขังนะครับ เพราะฉะนั้นช่วงต่อไปเทศบาลเราก็จะได้รับผลกระทบจากตรงนี้มากพอสมควรนะครับ และเป็นบางซอยที่ไม่มีร่องน้ำเลย หรือว่าบางซอยก็ถมกัน บางทีก็ถมกันซะสูงแล้วก็บ้านข้าง ๆ ก็เดือดร้อน ก็จะเป็นมาตรการที่เราไม่สามารถที่จะเข้าไปดูได้นะครับ เพราะว่าส่วนใหญ่พี่น้องประชาชนมีความเข้าใจว่าที่ของตัวเอง อยากถมเท่าไหร่ก็ถมได้ อยากทำอะไรในที่ตัวเองก็ทำได้นะครับ ซึ่งตรงนี้ก็เป็นจุดหนึ่งที่พี่น้องประชาชนยังคงคิดว่าที่ตัวเองอยากทำอะไรก็ทำได้ หรือว่าอยากสร้างบ้านก็สร้าง อยากทำไรก็ทำ ประมาณนี้เพราะฉะนั้นแต่ว่าเมื่อมีปัญหานะครับ เมื่อมีปัญหาก็จะไม่ได้ช่วยกันแก้ไขมากนัก ส่วนใหญ่ก็จะมีเฉพาะเรื่องที่มาร้องเรียนให้เทศบาลของเราดำเนินการแก้ไขนะครับ ซึ่งตรงนี้ก็เป็นผลกระทบที่เราได้ดำเนินการจ่ายขาดเงินสะสมนะครับ เพื่อแก้ปัญหาตรงซอยตรงนี้ด้วยงบประมาณ 282,000 บาท นะครับ ซึ่งก็ผ่านการอนุมัติจากสภาไปเรียบร้อยแล้ว เพราะฉะนั้นในอนาคตต่อไปผมคิดว่าพวกเราในส่วนของสมาชิกสภาลองช่วยกันและก็เสนอญัตติในเรื่องของเทศบัญญัตินะครับ การถมดิน การปลูก การสร้างบ้านต่าง ๆ นะครับ ลองช่วยกันเสนอในสภา นะครับว่าเป็นข้อกำหนดของท้องถิ่นของเราว่าทำอย่างไร เพื่อที่จะไม่เกิดความเดือดร้อนในอนาคตต่อไป การถมดินจะต้องมีความสูงไม่ควรเกินระดับเท่าไหร่ของถนนที่อยู่บริเวณหน้าบ้านอย่างนี้ ประมาณนี้นะครับ ลองช่วยพิจารณาดู เพราะว่าทำอย่างไรเทศบาลคงไม่ได้สามารถที่จะยกระดับถนนขึ้นสูงไปได้ทุก ๆ ปี ก็คงไม่เป็นไรเพราะฉะนั้นก็ลองให้พวกเราสมาชิกสภาเป็นผู้เสนอ เขาเรียกว่ากฎหมายของท้องถิ่นนะครับ กฎหมายของท้องถิ่นนะครับได้ให้ช่วยกันผลักดันเข้าสภาว่าเป็นข้อกำหนดนะครับ เพราะฉะนั้นเมื่อเรามีข้อกำหนดตรงนี้ไปบังคับกับพี่น้องประชาชนได้นะครับว่า ท่านถมดินแล้วถ้าสูงเกินระดับตรงนี้ท่านก็จะต้องเอาดินออกนะครับ หรือว่าไม่สามารถที่จะอนุญาตก่อสร้างบ้านได้ต่อไปในอนาคต อะไรประมาณนี้นะครับก็ลองช่วยกันและแก้ไขพิจารณาดูนะครับ ก็ขออนุญาตนำเรียนสภาไว้ ก็ขออนุญาตครับ ขอบคุณครับ

**นายมนัส แก้วจันทร์** ครับขอบคุณท่านนายกเทศมนตรีนะครับ มีท่านสมาชิกสภาท่านใดต้องการ

**ประธานสภาเทศบาล** ที่จะแสดงความคิดเห็น หรือมีประเด็นใดสงสัยจะซักถามอีกนะครับ ใน

 ระเบียบวาระที่ 7 เรื่องอื่น ๆ นี้ นะครับ ก็ขอเรียนเชิญครับ ถ้าไม่มี ในวันนี้ก็ต้องขอขอบคุณท่านนายกเทศมนตรี ท่ารองนายกเทศมนตรี ท่านที่ปรึกษานายกเทศมนตรีครับ และก็ท่านสมาชิกสภาเทศบาลทุกท่านนะครับ และก็ผู้ร่วมสังเกตการประชุมทุกท่านนะครับ

**- 20 -**

ผมขออนุญาตเรียนประชาสัมพันธ์ย้ำอีกครั้งหนึ่งนะครับว่า เทศบาลตำบลวังชัย วันที่ 11 เมษายน ก็คือเดือนหน้าเราจะมีกิจกรรมรดน้ำดำหัว มอบเบี้ยผู้สูงอายุและก็ผู้พิการนะครับ ซึ่งเป็นกิจกรรมประจำปีเพื่อร่วมสืบสานประเพณี วัฒนธรรม แล้วก็ร่วมกัน ต้อนรับปีใหม่ไทยนะครับ สงกรานต์พุทธศักราช 2561 ก็ขออนุญาตเรียนเชิญทุกท่านได้ร่วมในกิจกรรมดังกล่าวนะครับ หลังจากปิดประชุมแล้วนะครับก็ขออนุญาตเรียนเชิญ ทุกท่านได้ร่วมรับประทานอาหารร่วมกันนะครับ สำหรับวันนี้ก็ขอขอบคุณและขอปิดประชุมครับ

 ปิดประชุมเวลา 11.45 น.

 (ลงชื่อ) สุบรรณ จอมทอง บันทึก/ถอดรายงานการประชุม

 (นางสุบรรณ จอมทอง)

 (ลงชื่อ) ธิราวัลย์ จันดาอ่อน ตรวจรายงานการประชุม

 (นางธิราวัลย์ จันดาอ่อน)

 (ลงชื่อ) นันท์วภัส ปิติสิวะพัฒน์ ตรวจรายงานการประชุม

 (นางสาวนันท์วภัส ปิติสิวะพัฒน์)

 **คณะกรรมการตรวจรายงานการประชุม**

(ลงชื่อ) ชินวัตร ประคองทรัพย์ ประธานกรรมการ

 (นายชินวัตร ประคองทรัพย์)

(ลงชื่อ) ฉัทธณา ทรนงค์ กรรมการ

 (นางสาวฉัทธณา ทรนงค์)

ลงชื่อ) ชนะ เย็นสบาย กรรมการ/เลขานุการ

 (นายชนะ เย็นสบาย)

 รายงานการประชุมผ่านการรับรองจากสภาเทศบาลตำบลวังชัยแล้ว เมื่อวันที่ 27 เมษายน พ.ศ. 2561 จึงลงลายมือชื่อไว้เป็นหลักฐาน

 (นายมนัส แก้วจันทร์)

 ประธานสภาเทศบาลตำบลวังชัย